open-index/open-wikipedia-markdown huggingface dataset:
Դրաժեն Դալիպագիչ

**Դրաժեն Դալիպագիչ** (; ), սերբ բասկետբոլիստ և մարզիչ: Օլիմպիական չեմպիոն, բասկետբոլի աշխարհի և Եվրոպայի չեմպիոն: Բասկետբոլի փառքի սրահի անդամ:

## Կենսագրություն
Խաղացել է թեթև հարձակվողի դիրքում, եղել է եվրոպական բասկետբոլի լավագույն հարձակողական խաղացողներից մեկը, ակումբային մակարդակում միջինը մեկ խաղում վաստակել է ավելի քան 30 միավոր, իսկ 1981/82 մրցաշրջանում նրա արդյունավետությունը կազմել է միջինը 43 միավոր մեկ խաղում։ Կարիերան սկսել է 1971 թվականին Բելգրադի «Պարտիզանի» կազմում, որտեղ հանդես է եկել մինչև 1980 թվականը (1978-1979 թվականներին ծառայել է բանակում)։ Այդ ժամանակ «Պարտիզանը» ահռելի ուժ էր եվրոպական բասկետբոլում, 1978 թվականին դարձել է Կորաչի գավաթակիր, իսկ Դալիպագիչը երեք անգամ՝ 1977, 1978 և 1980 թվականներին ճանաչվել է Եվրոպայի լավագույն բասկետբոլիստ։ «Պարտիզանից» հեռանալուց հետո կարիերան շարունակել է Իտալիայում և Իսպանիայում, ֆուտբոլիստի կարիերան ավարտել է 1991 թվականին «Ցրվենա Զվեզդայի» կազմում։ Հարավսլավիայի ազգային հավաքականի կազմում անցկացրել է 243 հանդիպում, մասնակցել է բազմաթիվ միջազգային մրցաշարերի, 1980 թվականին դարձել է օլիմպիական չեմպիոն, 1978 թվականին՝ աշխարհի չեմպիոն և երեք անգամ դարձել Եվրոպայի չեմպիոն։

Ֆուտբոլիստի կարիերան ավարտելուց հետո աշխատել է որպես մարզիչ «Գորիցիա» (1992-1996), «ՄԶՏ Սկոպյե» (1997-1998) և «Աստրա Բանկ» Բելգրադ (2000-2001) ակումբներում։ Եղել է նաև Բելգրադի «Ցրվենա Զվեզդա» (1998-1999) և «Ատլաս» (2003-2006) ակումբների մենեջեր և եղել է Սերբիայի բասկետբոլի ֆեդերացիային կից փորձագիտական խորհրդի անդամ։ 

2004 թվականի սեպտեմբերի 10-ին ընդգրկվել է բասկետբոլի փառքի սրահում։

Մահացել է 2025 թվականի հունվարի 25 - ին 73 տարեկան հասակում։

## Ձեռքբերումներ
* Կորաչի գավաթակիր` 1978
* Հարավսլավիայի չեմպիոն` 1976
* Օլիմպիական չեմպիոն` 1980
* Օլիմպիական խաղերի արծաթե մեդալակիր` 1976
* Օլիմպիական խաղերի բրոնզե մեդալակիր` 1984
* Աշխարհի չեմպիոն` 1978
* Աշխարհի առաջնության արծաթե մեդալակիր` 1974
* Աշխարհի առաջնության բրոնզե մեդալակիր (2)` 1982, 1986
* Եվրոպայի չեմպիոն (3)` 1973, 1975, 1977
* Եվրոպայի առաջնության արծաթե մեդալակիր` 1981
* Եվրոպայի առաջնության բրոնզե մեդալակիր` 1979
* Աշխարհի առաջնության ամենաարժեքավոր խաղացողը` 1978
* Եվրոպայի առաջնության ամենաարժեքավոր խաղացող` 1977
* Եվրոպայի լավագույն բասկետբոլիստ` 1977, 1978, 1980
* Հարավսլավիայի տարվա մարզիկ` 1978
* Տարվա մարզիկ Բելգրադում` 1976, 1977, 1978
* Ընդգրկվել է բասկետբոլի փառքի սրահում (2004)
* Նեմանյա II աստիճանի շքանշան (2005, Սերբիա և Չեռնոգորիա)
* Ընդգրկվել է ՖԻԲԱ-ի Փառքի սրահում (2007)
* Ընդգրկվել է Եվրալիգայի զարգացման գործում ամենամեծ ներդրում ունեցած 50 անձանց ցանկում

## Ծանոթագրություններ

## Արտաքին հղումներ
* Профиль на сайте Зала славы ФИБА

Կատեգորիա:Բասկետբոլի փառքի սրահի անդամներ
Ջեմալ Սյուրեյա

**Ջեմալ Սյուրեյա** (, ի ծնե` **Ջեմալեթին Սեբեր**, ), քուրդ-զազայական ծագմամբ թուրք բանաստեղծ և գրող։

## Կենսագրություն
[ձախից|մինի|Ջեմալ Սյուրեյայի կիսանդրին իր պատվին անվանված զբոսայգում, [Ստամբուլ|Ստամբուլի Մալթեփե թաղամաս։]]
Սյուրեյան ու նրա ընտանիքի անդամները 1938 թվականին տեղի ունեցած Դերսիմի կոտորածից հետո արտաքսվել էին Բիլեջիք քաղաք։

Ավարտել է Անկարայի համալսարանի Քաղաքագիտության ֆակուլտետը։ Եղել է «Պապիրուս» գրական ամսագրի հիմնադիրը և գլխավոր խմբագիրը։ Ջեմալ Սյուրեյան թուրքական պոեզիայի երկրորդ նոր սերնդի նշանակալի ներկայացուցիչներից մեկն է։ Վերջինս աբստրակտ և պոսմոդեռնիստական շարժում է, որն ստեղծվել էր ի պատասխան առավել հայտնի Գարիպ շարժման։ Սյուրեայի աշխատություններում գերիշխող թեմաներից է սերը, հատկապես դրա էրոտիկ դրսևորումները։ Սյուրեյայի բանաստեղծությունները և հոդվածները հրապարակվել են այնպիսի ամսագրերում, ինչպիսիք են «Yeditepe»-ն, «Yazko»-ն, «Pazar Postası»-ն, «Yeni Ulus»-ը, «Oluşum»-ը, «Türkiye Yazıları»-ն, «Politika»-ն, «Aydınlık»-ը և «Somut»-ը։ Բացի այդ, Սյուրեյան մեծ ազդեցություն է ունեցել նաև Սունայ Աքընի պոեզիայի վրա։ Ի սկզբանե ազգանվան մեջ եղել է երկու «յ», սակայն թուրք բանաստեղծ Սեզայի Քարաքոչի հետ գրազը պարտվելուց հետո, հեռացրել է դրանցից մեկը։

## Աշխատություններ
### Պոեզիա
**Ուվերջինքա* (1958 թվական)
**Քոչվոր* (1965 թվական)
**Համբուրիր ինձ, հետո՝ ծնիր* (1973 թվական)
**Քնքշության խոսքեր* (1984 թվական)
**Աշնան վերջը* (1988 թվական)
**Թեժ պայտը* (1988 թվական)
**Սևդայի խոսքերը* (1990 թվական)

### Հոդվածներ
*Իմ գլխարկը լի է ծաղիկներով (1976 թվական)
**Մեկօրյա* (1982 թվական)
**Տասներեք օրվա նամակներ* (1990 թվական)
**99 դեմք* (1990 թվական)
**Օրեր* (1991 թվական)
**Լուսավոր ստեղծագործություններ* (1992 թվական)
**Ջեմալ Սյուրեյայի կայացումը* (1992 թվական)
**Բանահյուսությունը պոեզիայի թշնամին է* (1992 թվական)
**Պապիրուսի խմբագրական հոդվածներ* (1992 թվական)
**Բարձրացրու մազերդ, Փռյուգիա* (1992 թվական)
**Թվաբանությունը լավն է, թռչուններն էլ հետը* (1993 թվական)՝ մանկական։

## Ծանոթագրություններ

## Գրականություն
*

Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Քրդական ծագմամբ թուրքեր
Վազգեն. Վերջին Սպարապետը

**Վազգեն. Վերջին Սպարապետը**, 2025 թվականի արտադրության կենսագրական ֆիլմ, որը նկարահանել է «Genetic Production»-ը։ Ֆիլմը պատմում է հայ ռազմական և քաղաքական գործիչ, Հայաստանի պաշտպանության առաջին նախարար (1991-1992, 1995-1999), Հայաստանի վարչապետ (1999), Հայաստանի ազգային հերոս (1999) և Արցախի հերոս (1998) Վազգեն Սարգսյանի կյանքի մասին, որը ամբողջապես հիմնված է իրական փաստերի վրա։ Գլխավոր պրոդյուսերը և մտահղացման հեղինակը Նոնո Սարգսյանն է (Վազգեն Սարգսյանի եղբոր աղջիկը), սցենարի հեղինակները՝ Լևոն Գալստյանն ու Արամ Կարապետյանը (Արամիս Տատու), որը նաև բեմադրող ռեժիսորն է, երաժշտության հեղինակը՝ Արմեն Մարտիրոսյանը, իսկ բեմադրող նկարիչը՝ Արմեն Ղազարյանը։ Վազգեն Սարգսյանի դերում խաղում է Հայաստանի վաստակավոր արտիստ Խորեն Լևոնյանը։ Ֆիլմում նկարահանվել են՝ Մարջան Ավետիսյանը և Ռոբերտ Հակոբյանը, Լուիզա Ղամբարյանը, Մխիթար Ավետիսյանը և այլ դերասաններ։

Ֆիլմի պրեմիերան կայացել է 2025 թվականի մարտի 5-ին՝ Հայաստանի բոլոր կինոթատրոններում։

## Սյուժե
Ֆիլմում նկարագրվում է Վազգեն Սարգսյանի կյանքի բոլոր փուլերը, որոնք միահյուսվել էին Հայաստանի նորագույն պատմության նշանակալի իրադարձությունների հետ։ Ֆիլմը պատմում է, թե ինչպիսի որդի, սիրած տղամարդ, եղբայր և հորեղբայր է եղել Վազգեն Սարգսյանը։

## Դերերում
* Խորեն Լևոնյան - *[[Վազգեն Սարգսյան]]*
* Մարջան Ավետիսյան - Գրետա, Վազգեն Սարգսյանի մայրը
* Ռոբերտ Հակոբյան - Զավեն Սարգսյան, Վազգեն Սարգսյանի հայրը
* Արտուշ Բաղդասարյան - Վազգեն Սարգսյանը պատանի հասականում։

## Նկարահանում
Ֆիլմի նկարահանումները ավարտվել են 2025 թվականի հունվարին։

2025 թվականի փետրվարի 24-ին տեղի է ունեցել ֆիլմի մամուլի ասուլիսը։

## Պրեմիերա
Ֆիլմի պրեմիերան տեղի է ունեցել 2025 թվականի մարտի 5-ին՝ Հայաստանի բոլոր կինոթատրոններում։

Պրեմիերայից ուղիղ մեկ տարի անց՝ ժամը 20:45-ին ֆիլմը ցուցադրվեց նաև Արմենիա հեռուստաընկերությունով։

## Ծանոթագրություններ

Կատեգորիա:2025 ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Մայքի Մեդիսոն

**Միքայելա Մեդիսոն Ռոսբերգ** (, ), ամերիկացի դերասանուհի, Օսկար և BAFTA մրցանակների դափնեկիր։ Հայտնի է Մայքի Մեդիսոն կեղծանունով ():

## Կենսագրություն
[մինի|290x290փքս|Յուրա Բորիսովը, Շոն Բեյքերը, Մայքի Մեդիսոնը, [Կարեն Կարագուլյանը և Վաչե Թովմասյանը Տորոնտոյի 2024 թվականի կինոփառատոնում։]]
Մայքի Մեդիսոնը ծնվել և մեծացել է Լոս Անջելեսում, հոգեբանների ընտանիքում, ընտանիքը ունի չորս երեխա: Նրա նախնիների մեծ մասը աշքենազի հրեաներ են:

Մեդիսոնը նկարահանվել է մի քանի կարճամետրաժ ֆիլմերում, նախքան մեծ էկրանին իր դեբյուտը կատարելը Թերի Սանդերսի դրամայում, որը նկարահանվել է 2015 թվականին, սակայն էկրան է բարձրացել միայն երկու տարի անց։

2016 թվականից Մեդիսոնը կատարել է «Ամեն ինչ լավի համար » հեռուստասերիալում գլխավոր դերերից մեկը։ Նա նաև կրկնվող դեր է ունեցել «Իմ կնոջ պես» սերիալում և դերեր 2018 թվականի «Հրեշ և Կարոտ» ֆիլմերում: 2019 թվականին Մեդիսոնը խաղացել է Սյուզան Աթկինսի դերը Քվենտին Տարանտինոյի «Մի անգամ Հոլիվուդում» ֆիլմում, ինչպես նաև հնչյունավորել է էպիզոդիկ դեր «Ադամս ընտանիքը» անիմացիոն ֆիլմում։ 2022 թվականին խաղացել է գլխավոր դերերից մեկը «Ճիչ» ֆիլմում։

2023 թվականին Մեդիսոնը խաղացել է գլխավոր դերը «Անորա» ֆիլմում, որը 2024 թվականի մայիսին Կաննի կինոփառատոնում արժանացել է «Ոսկե արմավենու ճյուղին», իսկ ինքը՝ Մեդիսոնը, ստացել է «Օսկար» մրցանակը լավագույն դերասանուհու համար։

## Ֆիլմագրություն
### Ֆիլմ

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ամերիկայի հրեաներ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բեմական կեղծանուններ
Կատեգորիա:Հրեա դերասանուհիներ
Կատեգորիա:Օսկարակիրներ
Քրաչի

**Քրաչի,** Դոմինիկյան Հանրապետությունում տեղական արտադրության շոկոլադից պատրաստված շոկոլադե սալիկի էժանագին առևտրային անվանումն է, որը վաճառվում է այդ երկրում գործող դոմինիկյան և պուերտոռիկյան շոկոլադ արտադրողի՝ Chocolate Cortes-ի կողմից։

Բաղկացած լինելով կաթնային շոկոլադից և փխրուն բրնձից՝ Քրաչի սալիկը շուկայում առաջարկվում է որպես ավելի թանկ ապրանքների էժան այլընտրանք, ինչպիսին է նմանատիպ Նեստլեի Քրանչ սալիկը։

Քրաչի սալիկը վաճառվում է 15.00 դոմինիկյան պեսոյով կամ մոտավորապես 0.42 ԱՄՆ դոլարով։

## Տես նաև
* Շոկոլադե սալիկների ապրանքանիշների ցանկ

## Ծանոթագրություններ

## Արտաքին հղումներ
*Photo of a Crachi bar paired with an inexpensive Dominican sparkling wine
*John's Topographic Survey

Կատեգորիա:Անավարտ հոդվածներ հրուշակեղենի մասին
Կատեգորիա:Կոնֆետ
Կատեգորիա:Հրուշակեղեն
Կատեգորիա:Շոկոլադ
Ծովասարի Օհանը

**«Ծովասարի Օհանը»**, Մուշեղ Գալշոյանի պատմվածքներից, ընդգրկված է 1981 թվականին լույս տեսած «Մարութա սարի ամպերը» պատմվածաշարի մեջ։

## Գնահատական
Գալշոյանի պատմվածքներն ամփոփվել են «Մարութա սարի ամպերը» ընդհանուր ժողովածուի մեջ և լույս տեսել 1981 թվականին՝ հեղինակի մահից մեկ տարի անց: Ժողովածուն ներկայի և անցյալի իմաստավորման ուրույն գեղարվեստական արտահայտություն է: Այն գաղափարական նպատակասլացությամբ, գեղարվեստական մտածողության ինքնատիպությամբ հայ գրականության լավագույն շարքերից է, որտեղ Գալշոյանը վերստեղծում է մի աշխարհ, որը որքան իրական, նույնքան էլ առասպելական է՝ արտահայտման եղանակի կերպարային գեղարվեստական մտածողությամբ:

Ժողովածուի գողտրիկ պատմվածքներից է «Ծովասարի Օհանը»։ Արտասվելու չափ հուզիչ է «Ծովասարի Օհանը» պատմվածքը, որ կարոտի լեռնացած խտացում է… Այնքա՜ն կենդանի են պատկերները, թվում է՝ դիմանկար–քանդակներ են՝ սպանվածների չչորացող արյամբ ու կենդանի մնացածների չսառչող արցունքներով…

## Սյուժե
Կեսգիշերին Օհանը իր Խաչո որդուն պատմում է, որ արթնացել է իր հոր ձայնից։ Տղան զարմանում է. չէ՞ որ Օհանի հայրը մահացած է։ Նրան Ծովասարի փեշին սպանել են հենց պատանի Օհանի ներկայությամբ։ Պատմվածքի համանուն հերոսը վերհիշում է, թե ինչպես էին ծնող ու զավակ թաքնվել թփուտներում, որովհետև ասկյարները հայերի էին փնտրում, որ սպանեն։  
Հայրը փորձում է զբաղեցնել մարդասպաններին, որ որդին փախչելու հնարավորություն ունենա։ Նա դանակով սպանում է ասկյարներից մեկին, բայց թիկունքից զարկվում է և գլորվում Ծավասարի լանջն ի վար։ Ասկյարները հայհոյելով կրակում էին գլորվողի ետևից։  Պատանի Օհանին թվում էր, թե հայրը սարի կանաչ փեշին խաղ էր անում, գլուխկոնծի տալիս… Ի«՜նչ անուշ կգլորվեր իմ հեր, թող որ մեռնելուց առաջ, իմ հեր, քանց էրեխա, գլդորիկ խաղաց  Ծովասարի  անուշ փեշին…»։ Օհանը վերհիշում էր այդ ամենը և մտածում. «Իմ հոր ձենը նշան էր, թե իմ մահը մոտ է...իմ հերն ու Ծովասար կկանչին զիս»**։** Առավոտյան Օհանը որոշում է գնալ իր հայրենի հողը և հարսին խնդրում է աղ տալ. չէ՞ որ «Էրգրի բանջարները, Ծովասարի խավրծիլը` աղի հետ, անպատմելի բան է»**։** Օհանի կարոտից ծաղկի  բույր է գալիս, խոտի բույր, Օհանի կարոտը գույներ ունի՝ ճերմակ՝ Ծովասարի ձյուների պես, կապույտ՝ Սասնա երկնքի պես,  կանաչ, սարի լանջերի զմրուխտ կանաչի պես…  Օհանը ցանկանում էր դիմել սահմանապահների հրամանատարին, քանի որ հավատում էր, թե վերջինս իրեն կօգնի անցնել Արաքսը, տեսնել Ծովասարը և վերադառնալ։ Երկիր անցնելու մտադրության մասին Օհանը պատմում է իր որդուն ու հարսին։ Նա անգամ գերեզմանոց է գնում, որ հայտնի մահացած կնոջը ու համերկրացի ննջեցյալներին, որ ինքը իրենց ծննդավայր է ուղևորվում։ Նա իր որոշման մասին ասում է նաև որդու ընկերոջը.«- Էրգիր կերթամ, ախպոր տղա։ Իմ օղորմածիկ հերն է կանչե զիս, Ծովասարն է կանչե...Կերթամ»։ Օհանը հաջողության նշան է համարում մեքենայի հանդիպելը, առավել ևս, որ վարորդը որդու ընկերն էր։ Մտածում է, որ այդպես ավելի շուտ կհասնի շրջկենտրոն և կանցնի սահմանը։ Բացի այդ՝ Խաչոյի ընկերը Օհանին խոստանում է հասցնել սահման, և վերջինս ուրախ նստում է մեքենան։

## Ծանոթագրություններ

Կատեգորիա:1981 գրքեր
Կատեգորիա:Մուշեղ Գալշոյանի ստեղծագործություններ
Չերտոմլիկ (դամբարանաբլուր)

**Չերտոմլիկ** մ․թ․ա․ IV դ․ սկյութական թագավորական դամբարանաբլուր։ Գտնվում է Ուկրաինայի Դնեպրոպետրովսկի մարզի Նիկոպոլ քաղաքից 22 կմ հյուսիս-արևմուտք։ Պեղվել է 1862—63-ին։ 19 մ բարձրությամբ և մոտ 350 մ շրջագծով հողաթմբից գտնվել են ձիասարքի և այլ առարկաներ։ Չորս խցերում թաղվել են թագուհին, թագավորը (դամբարանը կողոպտված է), խցերից մեկի մուտքի մոտ՝ պահապան 2 զորական։ Հայտնաբերվել են ոսկե զարդեր, ամաններ և զենքեր, որոնց մեջ կան կիրառական արվեստի գլուխգործոցներ (ձիեր սանձող սկյութների պատկերներով արծաթե սափոր, սկյութների և ամազոնուհիների միջև մարտի տեսարաններով սրի պատյանի ոսկե երեսպատվածք, Աքիլլեսի կյանքի դրվագները պատկերող կապարճի ոսկե թիթեղ)։ Առանձին դամբարաններում թաղված են եղել 11 ձի (ոսկե և արծաթե ձիասարք-զարդերի հետ) և երկու ձիապան։

## Արտաքին հղումներ

Կատեգորիա:Դամբարանաբլուրներ
Աստվածամոր քրքիջը

**«Աստվածամոր քրքիջը»**, Սերո Խանզադյանի պատմվածքներից, զետեղված է «Յոթերորդ աղբյուրը» ժողովածուի մեջ, որը գրվել է 1950 թվականին։

## Գնահատական
Պատերազմի թեմայով գրված պատմվածքներում հիմնականում կոնկրետ իրողություններ են, կոնկրետ մարդիկ, որոնց հետ գրողն անցել է պատերազմի դժվարին ճանապարհներով, տեսել բազմաթիվ ողբերգություններ, բազմիցս դեմ առ դեմ հանդիպել մահվան, և մի անգամ չէ, որ նշվել է, թե պատերազմը, որի բովով անցել էր երիտասարդ գրողը, իր կնիքն էր դրել նրա աշխարհատեսության վրա, առաջադրել իր հրամայականը` իրերն ու երևույթները արժեքավորելու բոլորովին նոր մեկնակետ-սկզբունքը։ Պատերազմի թեմայով պատմվածքներից շատերը գրված են օրագրային հարուստ նյութի հիման վրա և արտացոլում են բուն ռազմաճակատային իրողությունները: Ֆաշիստ զինվորի կողմից վիրավորված շունը վերջին շնչում հարձակվում է տիրոջ միակ աղջիկ թոռան և իր միակ ձագի թաքստոցին մոտեցող ֆաշիստի վրա:

## Սյուժե

Պատմվածքն սկսվում է փոքրիկ, լղար շան և գերմանացու հանկարծակի հանդիպումով։ Շունը սկսում է կատաղի հաչել, բայց միևնույն ժամանակ գազազած հետ գնալ, որովհետև չէր վստահում իր ուժին։ Թեև իր մի բուռ տեղով ոչինչ էլ չէր կարող անել թշնամուն, բայց անզուսպ հաչը դուրս էր թռչում նրա երախից։ Գերմանացին չէր զսպում իր քրքիջը, և առանց դողալու հանում է ատրճանակը ու պահում շան վրա։ Շունը բարձրությունից թռչում է ատրճանակի վրա, բայց տապալվում է գետնին։ Շան արյունը ցնցուղվում է գետնին, իսկ գերմանացին, ոտքերն այդ արյան մեջ թաթախելով, ներս է մտնում։ Տան մաքուր հատակին նրա սապոգից արյան հետքեր էին մնացել։ Թախտին պառկած էր հիվանդ, անդամալույծ պառավ։ Նա ինչ-որ բան էր ասում՝ նայելով տիրամոր աչքերին, իսկ գերմանացու տուն մտնելը կարծես թե ունակ չէր նրան այդ լուռ զրույցից կտրելու։ Կնոջ աչքը դիպչում է գերմանացուն, ով մոտեցել էր սենյակներից մեկին, և պառավը թույլ ճչում է։ Այդ ճիչն ավելի մեծ ոգևորություն է առաջացնում գերմանացու մոտ․ չէ որ դա նշանակում էր, որ սենյակում մարդ կա, ում կյանքի համար վախենում էր ծեր կինը։ Գերմանացին կործանում է դուռը, պառավը աղերսում էր, երդվում սուրբ կույսի անունով, որ սենյակում ոչ ոք չկա։ Ահա ուր որ է գերմանացին ներս կմտներ, բայց ճանապարհին է հայտնվում կիսամեռ շունը, նորից հարձակվում և այս անգամ բռնում գերմանացու սրունքից։ Գերմանացին փորձում էր ոտքից  պոկել  շանը։ Շունը դանդաղ սատկում էր և միևնույն ժամանակ ծնոտն ավելի սեղմում ու ժանիքները խրում գերմանացու սրունքի մեջ։ Գերմանացին ցավից փախչում է՝ հետը տանելով ոտքին կպած շանը։ Պառավը քրքջում էր, քրքջում էր նաև աստվածամայրը։ «Իսկ կողքի սենյակում թաքնված էին պառավի միակ աղջիկ թոռը և շան միակ ձագը…»։

## Տես նաև

* Ներիր ինձ (պատմվածք)
* Քարտեզի պատառիկ (պատմվածք)
* Ճերմակ վիրակապ (պատմվածք)
* Անիի խաչքարը (պատմվածք)
* Խցանը (պատմվածք)
* Անամպ երկինք (պատմվածք)

## Ծանոթագրություններ

## Արտաքին հղումներ
* Նա, ով հասկացավ քարերի լեզուն. Սերո Խանզադյան-100

Կատեգորիա:Սերո Խանզադյանի ստեղծագործություններ
Կատեգորիա:1950 գրքեր
Նադիա Նադիմ

**Նադիա Նադիմ** (, ), դանիացի ֆուտբոլիստ, «Միլան» ակումբի և Դանիայի ազգային հավաքականի հարձակվող: Եվրոպայի 2017 թվականի առաջնության արծաթե մեդալակիր:

## Կարիերա
Ծնվել է Հերաթում, ապա ծնողների և չորս քույրերի հետ ապրել Է Քաբուլում։  Ընտանիքի հետ Դանիա է տեղափոխվել 2000 թվականին այն բանից հետո, երբ նրա հայրը (Աֆղանստանի ազգային բանակի գեներալ) մահապատժի է ենթարկվել թալիբների կողմից։  Դանիայում սկսել է զբաղվել ֆուտբոլով։ 

2012 թվականից հանդես է եկել «Ֆորտունա» ակումբում։ 

2014 թվականի վերջին պայմանագիր է կնքել NWSL  «Սքայ Բլու» ակումբի հետ։  Խաղալով 6 խաղում՝ իր հաշվին է գրանցել 7 գնդակ և 3 գոլային փոխանցում: 2015 թվականի փետրվարի 16-ին երկարաձգել է պայմանագիրն ակումբի հետ ևս մեկ մրցաշրջանով։ 

2016 թվականի հունվարի 14-ին փոխանակվել է «Փորթլենդ Թորնս»-ում։  2016 թվականի մրցաշրջանում դարձել է թիմի լավագույն ռմբարկուն՝ 20 խաղում խփելով 9 գնդակ: «Փորթլենդը» դարձել է կանոնավոր առաջնության հաղթող:

2018 թվականի հունվարին մարզուհին սկսել է հանդես գալ անգլիական «Մանչեսթեր Սիթի» ակումբում։

### Հավաքական
2006 թվականին, երբ լրացել է Նադիայի 18 տարին, նա դարձել է Դանիայի քաղաքացի։  Դանիայի հավաքականում հանդես գալու թույլտվություն մարզուհին ստացել է ՖԻՖԱ-ից 2009 թվականին։ 

Ազգային թիմի կազմում Նադիմը նորամուտը նշել Է 2009 թվականի Ալգարվեի գավաթում։  Նա մասնակցել է Եվրոպայի 2009, 2013 և 2017 թվականների առաջնություններին:

## Անձնական կյանք
2013 թվականին սկսել է  բժշկական կրթություն ստանալ: Մուսուլման է։

Խոսում է ինը լեզուներով՝ դանիերեն, անգլերեն, գերմաներեն, ֆրանսերեն, պարսկերեն, արաբերեն, դարի, ուրդու և հինդի։

## Ծանոթագրություններ

## Արտաքին հղումեր
* Ֆուտբլիստի էջը «Փորթլենդ Թորնսի» կայքում 
* Ֆուտբոլիստի էջը «Միլանի» կայքում

Կատեգորիա:Դանիացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Միլանի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Վիբորգի ֆուտբոլիստներ
Կատեգորիա:Դանիայի հավաքականի ֆուտբոլիստներ
Who (երգ)

**«Who»**, հարավկորեացի երգիչ,  BTS խմբի վոկալիստ Չիմինի երգը, որը թողարկվել է 2024 թվականի հուլիսի 19-ին որպես նրա «*[[Muse (ալբոմ, Չիմին)|Muse]]*» երկրորդ սոլո ստուդիական ալբոմի առաջին սինգլ։  Պրոդյուսերներն են Ghstloop-ը, Jon Bellion-ը, Pete Nappi-ն, Tenroc-ը և Pdogg-ը։

## Պատմություն
2024 թվականի հուլիսի 18-ին հայտնի է դարձել, որ երգը խմբի անդամ Պակ Չիմինի «Muse»  երկրորդ ստուդիական ալբոմի հիմնական թրեքն է, և նույն օրը հայտարարվել է առաջիկա ելույթի մասին։  Հուլիսի 22-ին Ջիմի Ֆելոնի հետ գիշերային շոուի եթերում ցուցադրվել է երգի նախապես ձայնագրված կատարումը, որը ձայնագրվել է մինչև 2023 թվականի դեկտեմբերին նրա բանակ զորակոչվելը։  Տեսանյութում Չիմինը «պարողներով շրջապատված» ելույթ է ունենում լքված պահեստում՝ նեոնային  «Who» մակագրության դիմաց։

## Երաժշտական տեսահոլովակ
Չիմինը տեսահոլովակում թափառում է գիշերային փողոցներում՝ փնտրելով իր «սերը», երգում է այն մասին, որ իրեն պակասում է մի մարդ, ում երբեք չի հանդիպել, և պարում է պարուհիների խմբի հետ։

## Կոմերցիոն հաջողություն
Թողարկումից մի քանի օր անց երգը զգալի աճ է գրանցել սթրիմինգային հարթակներում՝ շուտով հասնելով առաջին հորիզոնականին Spotify ամենօրյա գլոբալ հիթ-շքերթում։  2024 թվականի հուլիսի 26-ին երգը դեբյուտացվել է UK Singles Chart-ի չորրորդ հորիզոնականում՝ դառնալով Չիմինի ամենահաջողակ սոլո սինգլը Մեծ Բրիտանիայում։ 

«Who» սինգլը Billboard Global 200 և Billboard Global Excl. U.S. հիթ-շքերթներում զբաղեցրել է առաջին հորիզոնականը։ Դրա շնորհիվ Չիմինը դարձել է BTS-ի երկրորդ անդամը, որը գլխավորում էր այս հիթ-շքերթը՝ Չոնգուկից հետո: Բացի այդ, BTS-ը դարձել է առաջին խումբը մի քանի անդամներով, որոնք գլխավորել են երկու չարթերը։

## Երգացանկ
* **CD  and digital single**
# "Who" – 2:50

* **Digital – Remixes EP**
# "Who" – 2:50
# "Who" (Instrumental) – 2:50
# "Who" (Acoustic Remix) – 3:04
# "Who" (Rock Remix) – 2:51
# "Who" (Shibuyakei Remix) – 2:46
# "Who" (Funky remix) – 3:08
# "Who" (Beautiful Mind Remix) – 2:57

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Երգեր այբբենական կարգով
Գլեն Էնիս

**Գլեն Դ. Էնիս** (, ), կանադացի ռեգբիստ, որը խաղացել է ութերորդի դիրքում, և պրոֆեսիոնալ կասկադյոր։

## Կենսագրություն
### Ռեգբիի կարիերա
Գլեն Էնիսը Բրիտանական Կոլումբիայի համալսարանի շրջանավարտ է: Ակումբային մակարդակում նա խաղացել է «Ջեյմս Բեյ» թիմում, իսկ 1990-ական թվականներին խաղացել է ճապոնական «Սանտոնի Սանգոլիատ» ակումբում՝ վերջնականապես ավարտելով կարիերան 2000 թվականին։ 

Գլենը 32 խաղ է անցկացրել Կանադայի հավաքականի կազմում՝ 7 փորձի արդյունքով վաստակելով 28 միավոր, և մասնակցել է աշխարհի երեք առաջնության (1987, 1991 և 1995 թվականներին)։

### Կասկադյոր
2001 թվականից Էնիսը որպես կասկադյոր մասնակցում է ֆիլմերի և հեռուստասերիալների նկարահանումներին, այդ թվում՝ «Քոդի Բենքս գործակալը», «Ֆանտաստիկ քառյակ», «Թիթեռի էֆեկտ», «Չարի կացարան։ Վրեժ» (Ջեյսոնի դերը կատարած դերասանի փոխարինող)։ Ամենամեծ համբավը ձեռք է բերել «Փրկվածը» ֆիլմի նկարահանումների ժամանակ, որտեղ պատկերել է Լեոնարդո ԴիԿապրիոյի կերպարի դեմ կռվող արջին (մենամարտի տեսարանների ժամանակ ԴիԿապրիոն ևս փոխարինել է դուբլյորը)։

### Անձնական կյանք
Էնիսի կինը՝ Լին Կոլարը, լուրերի հաղորդավար է: Էնիսն ունի կրտսեր եղբայր, որը նույնպես դարձել է կասկադյոր։

## Ծանոթագրություններ

## Արտաքին հղումներ
* 
* 

Կատեգորիա:Բրիտանական Կոլումբիայի համալսարանի շրջանավարտներ
Կատեգորիա:Կանադացի ռեգբիստներ
Յուլիա Շիմիչ

**Յուլիա Շիմիչ** (, ), նախկին գերմանացի ֆուտբոլիստ, մարզիչ և սպորտային մեկնաբան։

## Կենսագրություն
Շիմիչը ծնվել է 1989 թվականի մայիսի 14-ին Ֆյուրտում և ունի գերմանական և խորվաթական ծագում։

2005 թվականի օգոստոսի 14-ին նշել է իր նորամուտը Բունդեսլիգայում Մյունխենի «Բավարիայի» կազմում։

Մյունխենյան ակումբի կազմում 100-ից ավելի խաղ անցկացնելուց հետո նա տեղափոխվել է ԺՖԿ «Տուրբինե», իսկ հետո 2015 թվականի հունվարի 1-ին երկու տարվա պայմանագիր է կնքել կանանց Բունդեսլիգայի չեմպիոն «Վոլֆսբուրգի» հետ:

2018 թվականին Յուլիան Գերմանիայից մեկնել է անգլիական «Վեստ Հեմ Յունայթեդ» ակումբ։  2020 թվականի օգոստոսին միացել է «Միլանին»։ 

Շիմիչը խաղացել է Գերմանիայի տարբեր տարիքի երիտասարդական մի քանի հավաքականներում, ինչպես նաև երկու խաղ է անցկացրել մեծահասակների ազգային հավաքականում: Շիմիչն ընդգրկվել է հավաքականի կազմում Եվրո-2013-ի ընտրական փուլի Շվեյցարիայի դեմ առաջին խաղում այն բանից հետո, երբ Ջենիֆեր Մարոժանը վնասվածք է ստացել, սակայն իր առաջին մարզման ժամանակ նա ինքն էլ ստացել է առջևի խաչաձև կապանների վնասվածք՝ բաց թողնելով 2011-12 մրցաշրջանի մեծ մասը։ 

2021 թվականի մայիսի 31-ին Շիմիչը հայտարարել է ֆուտբոլիստի կարիերան ավարտելու մասին։ 

Յուլիա Շիմիչը 2023 թվականի հուլիսի 1-ին դարձել է Ֆրանկֆուրտի «Այնտրախտի» մինչև 20 տարեկանների թիմի գլխավոր մարզչի օգնական։

## Ձեռքբերումներ
**«Բավարիա»**
* Գերմանիայի գավաթակիր -  2011/12
* Բունդեսլիգայի գավաթակիր - 2011
**«Տուրբինե»**
* Փակ տարածքներում կանանց մինի ֆուտբոլի Գերմանիայի չեմպիոն - 2014
**«Վոլֆսբուրգ»**
* Գերմանիայի չեմպիոն - 2011/12
* Գերմանիայի գավաթակիր - 2014/15, 2015/16, 2016/17
**«Վեստ Հեմ Յունայթեդ»**
* Անգիայի գավաթի խաղարկության եզրափակչի մասնակից - 2018/19
**Գերմանիա Մ19**
* Եվրոպայի չեմպիոն - 2007

## Անձնական կյանք
Գերմանիայում անցկացվող ֆուտբոլի աշխարհի 2011 թվականի առաջնության կապակցությամբ Playboy ամսագրի գերմանական տարբերակը հուլիսյան համարում կազմակերպել է էրոտիկ ֆոտոսեսիա Շիմիչի մասնակցությամբ իր գործընկերներ Աննիկա Դոպլերի, Իվանա Ռուդելիչի, Քրիստինա Հեսատի և Սելինա Վագների հետ։

## Ծանոթագրություններ

## Արտաքին հղումներ
*  

Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Միլանի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլային մարզիչներ
Կատեգորիա:Ֆրայբուրգի ֆուտբոլիստներ
JJ

**Յոհաննես Փիչ** (), հայտնի է իր  **JJ** բեմական անունով, ավստրիացի երգիչ-երգահան։ Ներկայացրել է Ավստրիան Եվրատեսիլ 2025 երգի մրցույթում «Wasted Love» երգով և հաղթել:

## Կենսագրություն
Փիչը ծնվել է Վիեննայում ավստրիացի ՏՏ մասնագետի և ֆիլիպինցի խոհարարի ընտանիքում և մեծացել Դուբայում: 2016 թվականին ընտանիքը վերադարձել է Ավստրիա։ 2020 թվականին մասնակցել է The Voice UK-ի իններորդ եթերաշրջանին։ Հաջորդ տարի մասնակցել է Starmania-ի հինգերորդ սեզոնին, որտեղ անցել է առաջին եզրափակիչ շոուին։ Հաճախել է Վիեննայի պետական օպերայի օպերային դպրոց, հիմա սովորում է Վիեննայի Երաժշտության և Արվեստի Համալսարանում։

## Եվրատեսիլ երգի մրցույթ
2025 թվականի հունվարի 30-ին հայտարարվել է, որ Ավստրիան Եվրատեսիլ 2025 երգի մրցույթում ներկայացնելու է Յոհաննես Փիչը «Wasted Love»-ը երգով։ «Wasted Love»-ը գրվել է Ջեյ Ջեյի և Ավստրիայի 2023 ներկայացուցիչ Թեոդորա Շպիրիչի համահեղինակությամբ, թողարկվել է 2025 թվականի մարտի 6-ին։

2025 թվականի մայիսի 17-ին հաղթել է Եվրատեսիլ երգի մրցույթում՝ «Wasted Love» երգով, հավաքելով 436 միավոր։

## Անձնական կյանք
Բացի իր մայրենի գերմաներենից, Փիչը խոսում է նաև անգլերեն, ֆրանսերեն և տագալոգերեն։

## Ծանոթագրություններ

Կատեգորիա:Ապրող անձինք
Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:Ավստրիան Եվրատեսիլ երգի մրցույթում
Կատեգորիա:Ավստրիացի երաժիշտներ
Կատեգորիա:Ավստրիացի երգիչներ
Կատեգորիա:Եվրատեսիլ երգի մրցույթի մասնակիցներ
Պասոկա

**Պասոկա,** աղացած գետնանուշից, շաքարավազից, մեղրից և աղից պատրաստված կոնֆետ: Որոշ բաղադրատոմսերում ավելացվում է նաև ալյուր, մասնավորապես՝ եգիպտացորենի ալյուրը, վարսակի ալյուրը կամ մանիոկի ալյուրը: Այն բխում է բրազիլական Կայպիրայի խոհանոցից և առավել հաճախ հանդիպում է Սան Պաուլոյի և Մինաս Ժերայի հարավարևելյան նահանգների ծայրամասերում, հաճախ պատրաստվում է տնային պայմաններում: Այն նաև շատ տարածված է Ֆեստա յունինայի ժամանակ, որն ամենամյա տոնակատարություն է, որի ընթացքում նշվում է կայպիրա ապրելակերպը: Այն հայտնի է իր չոր զանգվածով և քաղցր համով, հանդիսանում է բրազիլական ամենասիրված կոնֆետներից մեկը:

## Ծագում
Պասոկան իր ներկայիս ձևով հայտնագործվել է Բրազիլիայի գաղութային ժամանակաշրջանում, սակայն բնիկ բրազիլացի ժողովուրդներն ունեցել են բաղադրատոմսեր, ըստ որոնց նախքան գաղութացումը պատրաստելիս խմորին խառնել են մանիոկի ալյուր և այլ բաղադրիչներ: Այդ բաղադրատոմսերը փոփոխվել են վերաբնակիչների կողմից՝ ստեղծելով ներկայիս համադրությունը, որն օգտագործում է շաքար:

## Ստուգաբանություն
«Պասոկա» բառը գալիս է տուպիական *pa'soka* բառից, որը նշանակում է *փշրվել"* Տերմինն օգտագործվում է նաև համանուն համեղ ուտեստի համար։ Երկուսն էլ մանիոկի ալյուրի խառնուրդ են, որոնք խառնվում են այլ բաղադրիչների հետ՝ գետնանուշի և շաքարավազի հետ կոնֆետի դեպքում, և կարնե-դե-սոլ (*արևի տակ չորացրած [[տավարի միս]]*) տաք ուտեստի համար:

## Պատրաստում
Պասոկա պատրաստելու ավանդական գործընթացը ներառում է նախ գետնանուշը խորովելը, այնուհետև բոլոր բաղադրիչները միասին մանրացնելը՝ օգտագործելով ավանդական սանդ (*pilão*): Ավելի ժամանակակից արտադրական տեխնիկայում շաղախի փոխարեն օգտագործվում են արդյունաբերական բլենդերներ, իսկ պասոկաները հետագայում սեղմվում են բազմաթիվ ձևերի, առավել հաճախ՝ քառակուսի կամ գինու խցանի տեսքով:

## Տեսակներ
Որոշ ընկերություններ ստեղծել են ավանդական պասոկայի բաղադրատոմսի տարբերակներ, որոնք ներառում են դիետիկ տարբերակ՝ առանց շաքարի ավելացման, իսկ այլ տարբերակի դեպքում օգտագործում են մեծ քանակով գետնանուշ։

## Տես նաև
* Բրազիլական խոհանոց

## Ծանոթագրություններ

Կատեգորիա:Աղանդեր
Կատեգորիա:Բրազիլիա
Կատեգորիա:Կոնֆետ
Կատեգորիա:Բրազիլական խոհանոց
Կատեգորիա:Տոնական խոհանոց
Չիլիական կղզեխումբ

**Չիլիական կղզեխումբ**, Չիլիի հարավ–արևմտյան ափին, Խաղաղ օվկիանոսում գտնվող կղզիների ընդհանուր անվանումը։ Կազմված է խոշոր (Չիլոյե, Վելինգթոն, Սանտա Ինես), տասնյակ ավելի մանր կղզիներից և մի քանի հազար կղզյակներից ու ժայռերից։ Կղզիներն ունեն մայրցամաքային ծագում, մինչև 1300 մ բարձրություն։ Ափերը կտրված են ֆյորդերով։ 

## Կլիմա
Կլիման բարեխառն է, օվկիանոսային, շատ խոնավ (տարեկան միջինը 3000 մմ տեղումներ են լինում՝ այս արշիպելագը դարձնելով մոլորակի ամենաանձրևոտ և խոնավ վայրերից մեկը): Հաճախ ուժեղ քամիներ են առաջանում։ Միջին ամսական ջերմաստիճանը տատանվում է 3–7°C-ից 9–14°C։ Հաճախակի են երկրաշարժերը (ամենաուժեղը՝ 1960-ին)։ Կղզիները ծածկված են խիտ խառը անտառներով, հյուսիսում՝ հիմնականում մշտադալար, իսկ հարավում՝ սաղարթավոր։ Արշիպելագը ներառում է Ֆեռնան Մագելանի անվան ազգային պարկը՝ յուրօրինակ բուսական ու կենդանական աշխարհներ ունեցող անտառներով։ 

Չիլիական կղզեխումբը նոսրաբնակ է։ Զբաղվում են ձկնորսությամբ ու անտառահատմամբ։ Գլխավոր քաղաքն ու նավահանգիստը Անկուդն է։

## Արտաքին հղումներ

Կատեգորիա:Չիլիի կղզիներ
Կատեգորիա:Խաղաղ օվկիանոսի կղզեխմբեր
Կատեգորիա:Կղզեխմբեր այբբենական կարգով
Քրիստին Ժիրար

**Քրիստին Ժիրար** (ֆրանսերեն՝ *Christine Girard.* ) - կանադացի ծանրորդուհի, օլիմպիական խաղերի կրկնակի մեդալակիր։

2008 թվականին Պեկինի օլիմպիական խաղերում միջին քաշային կարգում արժանացել է բրոնզե մեդալի։ Այս մրցապայքարում նրանից առաջ են անցել միայն հյուսիսկորեացի Պակ Հյոն Սուկը և թայվանցի Լու Ին Չին։ Ժիրարն սկզբնապես զբաղեցրել է չորրորդ տեղը, սակայն 2016 թվականին ղազախստանցի Իրինա Նեկրասովան, որն զբաղեցրել էր 2-րդ տեղը, որակազրկվել է դոպինգի պատճառով, և բրոնզե մեդալը շնորհվել է կանադուհուն։ 2012 թվականին Լոնդոնի օլիմպիական խաղերում նա բրոնզե մեդալ է նվաճել այդ նույն քաշային կարգում, սակայն 2015 թվականին նրա մրցակիցները՝ առաջին տեղը գրաված ղազախստանցի Մաջիա Մանեզան և երկրորդ տեղում հայտնված ռուս Սվետլանա Ցառուկաևան որակազրկվեցին դոպինգի պատճառով, և վերջնարդյունքում չեմպիոն ճանաչվեց ու ոսկե մեդալի արժանացավ Քրիստին Ժիրարը։ Նա ոսկե մեդալ է նվաճել նաև 2011 թվականին Գվադալախարայում կայացած համաամերիկյան խաղերում և արծաթե մեդալ՝ 2007 թվականին Ռիո դե Ժանեյրոյում անցկացված համաամերիկյան խաղերում:

## Ձեռքբերումներ

## Ծանոթագրություններ

## Մատենագրություն
* 
* 

 
Կատեգորիա:1985 ծնունդներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:Կանադացի օլիմպիական մեդալակիրներ
Կատեգորիա:Կանադացի օլիմպիական չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Կանադացի ծանրամարտիկներ
Կատեգորիա:Կանադացի օլիմպիական մարզիկներ
Կատեգորիա:Օլիմպիական խաղերի բրոնզե մեդալակիրներ
Shinhwa

**SHINHWA** (կորեերեն` 신화), հարավկորեական բոյ-բենդ, բաղկացած է վեց երաժիշտներից, որոնք հիմնավորված են Սեուլում։ Խումբը հիմնադրվել է 1998 թվականի մարտի 24-ին, SM Entertainment պրոդյուսերական կենտրոնի հետ պայմանագիր կնքելուց հետո։ Խմբի առաջին ալբոմը՝ Haegyeolsa անվանումով, բավական սառը ընդունելության արժանացավ, սակայն արդեն երկրորդ՝ T.O.P. անվանումով թողարկումը, որը լույս տեսավ 1999 թվականի ապրիլին, երաժիշտներին հաջողություն և ճանաչում է բերել։ 2003 թվականին ավարտվել է SM Entertainment-ի հետ պայմանագիրը, և հաջորդ տարի խումբը սկսել է համագործակցել Good Entertainment-ի հետ։ Նրանց հովանու ներքո 2004 թվականի օգոստոսին թողարկվել է Brand New ալբոմը, որից հետո որոշ երաժիշտներ որոշում կայացրին զարգացնել սեփական անհատական կարիերան։

Չորս տարվա ընդմիջումից հետո, որը կապված էր մասնակիցների պարտադիր զինվորական ծառայության անցնելու անհրաժեշտության հետ, որոշում է կայացվել վերամիավորել խումբը և այդ նպատակով հիմնել սեփական համանուն ընկերությունը։ Նրանց տասներորդ՝ The Return[en] (2012) ալբոմի թողարկումից հետո, Shinhwa-ն դարձել է առաջին կորեական բոյ բենդը, որը շարունակել է երաժշտական գործունեությունը զինված ուժերում ծառայություն անցնելուց հետո։ Նրանք նաև համարվում են առաջին հայտնի K-pop խումբը, որը շարունակել է հաջող կարիերան իրենց առաջին պրոդյուսերական գործակալության հետ պայմանագրի խզումից հետո, նույնիսկ չնայած այն հանգամանքին, որ մի քանի տարի դատական գործընթաց էր վարում SM Entertainment-ի դեմ «Shinhwa» բնօրինակ անվանման իրավունքի համար։ Իրենց քսանամյա կարիերայի ընթացքում խումբը թողարկել է տասներեք ստուդիական ալբոմ կորեերեն լեզվով, մեկը՝ ճապոներեն և մի քանի ժողովածուներ։

Խումբը առաջատար է երաժշտական կարիերայի տևողությամբ բոյ-բենդերի շարքում K-pop մշակույթի պատմության մեջ  և հաճախ հիշատակվում է որպես K-pop-ի «առաջին սերնդի» մաս՝ H.O.T.-ի, S.E.S.-ի, g.o.d-ի, Fin.K.L-ի հետ միասին։ Խմբի ստեղծագործությունը ազդեցություն է ունեցել հայտնի K-pop կատարողների հաջորդ սերունդների վրա, որոնցից շատերը Shinhwa-ն անվանում են «լեգենդար»։

## Անդամներ
● Էրիկ Մուն

● Լի Մին-վու

● Կիմ Դոնգ-վան

● Շին Հյո-սան

● Ջուն Ջին

● Էնդի Լի

## Ծանոթագրություններ

Կատեգորիա:1990-ականների հիմնադրումներ Հարավային Կորեայում
Կատեգորիա:1998 հիմնադրումներ Ասիայում
Կատեգորիա:1998 հիմնադրված երաժշտական խմբեր
Կատեգորիա:Երաժիշտներ
Կատեգորիա:Երաժշտական խմբեր այբբենական կարգով
Կատեգորիա:Կորեական երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական երաժշտություն
Կատեգորիա:Հարավկորեական պարային երաժշտական խմբեր
Կատեգորիա:Պարային երաժշտական խմբեր
Կատեգորիա:Քեյ փոփ երաժշտական խմբեր
Մարսելո Օտերո

**Մարսելո Օտերո** (; ), ուրուգվայցի ֆուտբոլիստ, Ուրուգվայի հավաքականի և Մոնտեվիդեոյի «Ռամպլա Խունիորս» և «Պենյարոլ» ակումբների հարձակվող, Արգենտինայի Սանտա Ֆե քաղաքի «Վիչենցա», «Սևիլյա», «Կոլոն» և Մոնտեվիդեոյի «Սանտա Ֆե» ակումբների հարձակվող: 1995 թվականի Ամերիկայի գավաթի խաղարկության հաղթող։

## Կարիերա
### Ակումբային
Պրոֆեսիոնալ կարիերան սկսել է 1990 թվականին «Ռամպլա Խունիորս» ակումբում, որի կազմում անցկացրել է 40 հանդիպում և դարձել 16 գոլի հեղինակ: 1992 թվականին տեղափոխվել է «Պենյարոլ», որի կազմում մասնակցել է 57 հանդիպման, խփել 29 գնդակ և թիմի հետ երեք անգամ դարձել Ուրուգվայի չեմպիոն:

Դրանից հետո՝ 1995 թվականին, տեղափոխվել է Իտալիա՝ «Վիչենցա» ակումբ։ Այս թիմում նա հանդես է եկել մինչև 1999 թվականը՝  այդ ընթացքում անցկացնելով 96 հանդիպում և խփելով 37 գոլ Սերիա Ա-ում: 1997 թվականին Օտերոն դարձել Է Իտալիայի գավաթակիր, իսկ 1998 թվականին իր թիմի կազմում հասել է գավաթակիրների գավաթի կիսաեզրափակիչ: Դրանում, սակայն, «Վիչենցան» երկու խաղերի արդյունքում զիջեց Լոնդոնի «Չելսիին», որն էլ արդյունքում այդ տարի դարձավ գավաթակիր։

1999 թվականին տեղափոխվել է իսպանական «Սևիլյա», որի կազմում մասնակցել է 40 հանդիպման և դարձել 2 գոլի հեղինակ: Իսպանիայում գտնվելու ընթացքում Օտերոն դարձել է դատավարության մասնակից, 1999 թվականի դեկտեմբերի 17-ին դիսկոտեկում տեղի ունեցած ծեծկռտուքի համար նրան սպառնում էր 8 տարվա ազատազրկում և 75 000 ԱՄՆ դոլարի տուգանք։

2001 թվականին մեկնել է Արգենտինա, որտեղ մրցաշրջան է անցկացրել Սանտա Ֆեի «Կոլոն» ակումբում։ Այս թիմի կազմում Մարսելոն անցկացրել է 14 հանդիպում։

2003 թվականին հայրենիք է վերադարձել Ուրուգվայ, որտեղ Մոնտեվիդեոյի «Ֆենիքս» ակումբի կազմում մասնակցել է 12 հանդիպման և խփել 3 գնդակ, որից հետո ավարտել է կարիերան:

### Ազգային հավաքականում
Ուրուգվայի գլխավոր ազգային հավաքականի կազմում նորամուտը նշել է 1994 թվականի հոկտեմբերի 19-ին Պերուի հավաքականի դեմ խաղում, իսկ վերջին խաղը խաղացել է 2000 թվականի օգոստոսի 15-ին, ընդհանուր առմամբ հավաքականի կազմում անցկացրել է 25 հանդիպում և խփել 10 գնդակ մրցակիցների դարպասը։ 1995 թվականին թիմի կազմում դարձել է Ամերիկայի գավաթակիր։ Բրազիլիայի հավաքականի դեմ եզրափակիչ խաղում հանդես է եկել մեկնարկային կազմում։

## Ձեռքբերումներ
### Թիմային
**Ամերիկայի Գավաթակիր՝ (1)**
* 1995

**Ուրուգվայի չեմպիոն (3)**
* 1993, 1994, 1995 (բոլորը «Պենյարոլ» ՖԱ-ի հետ)

**[[Ֆուտբոլի Իտալիայի գավաթ|Իտալիայի գավաթակիր]]՝ (1)**
* 1996/97

**Գավաթակիրների գավաթի կիսաեզրափակչի մասնակից՝ (1)**
* 1997/98

## Ծանոթագրություններ
Ֆեդերիկա Դի Կրիշիո

**Ֆեդերիկա Դի Կրիշիո** (, ), իտալացի ֆուտբոլիստ, «Ռոմա» ակումբի և Իտալիայի կանանց հավաքականի պաշտպան:

## Կարիերա
### Ակումբային
«Քնած Լանչանո» ակումբի դպրոցի սան, 1998-2005 թվականներին եղել է թիմի միակ աղջիկը: Նկատվել է Ռոզետո Դելի Աբրուցցիի «Ռոզետո» կանանց ակումբի սկաուտների կողմից և 2006 թվականից մասնակցել է 8х8 ֆուտբոլի առաջնությանը, ինչպես նաև Իտալիայի երիտասարդական առաջնության խաղերին և սերիա C-ին։ 2008 թվականին 15 տարեկան հասակում տեղափոխվել է А2 Սերիայի «Չերվիա» թիմ։  2008/2009 մրցաշրջանի ավարտից հետո Ֆեդերիկայով հետաքրքրվեց «Բարդոլինո Վերոնա» ակումբը, որը մարզիչ Ռենատո Լոնգեգիի խնդրանքով փնտրում էր երիտասարդ ֆուտբոլիստների: 2010 թվականին Դի Կրիշիոն տեղափոխվեց «Բարդոլինո Վերոնա», որը հանդես էր գալիս Ա Սերիայում և իր նորամուտը նշեց ՈՒԵՖԱ-ի Չեմպիոնների լիգայում 2010/2011 թվականներին։  Նույն մրցաշրջանում ակումբը ստացել է իր սովորական անվանումը՝ «Վերոնա»։ Ակումբում իր 5-րդ մրցաշրջանում Դի Կրիշիոն հաղթել է Իտալիայի 2014 / 2015 թվականների առաջնությունում: 2017 թվականին տեղափոխվել է «Բրեշիա» ակումբ, որի հետ նվաճել Է Իտալիայի 2017 թվականի Սուպերգավաթը։  2018 թվականի սեպտեմբերին տեղափոխվել է նոր հիմնադրված «Ռոմա» ակումբ։

### Ազգային հավաքականում
2007 թվականից Դի Կրիշիոն ներգրավվել է պատանեկան հավաքականների խաղերին։  2010 թվականի մարտի 8-ին իր նորամուտը նշեց Նիդեռլանդների դեմ մենամարտում (Իտալիայի հաղթանակ 2:0) 2010 թվականի Եվրոպայի Մ-17 առաջնության որակավորման երկրորդ փուլում: Իտալիայի մինչև 20 տարեկանների հավաքականի կազմում մասնակցել է 2012 թվականի օգոստոսի 19-ից սեպտեմբերի 8-ը Ճապոնիայում կայացած աշխարհի առաջնությանը: Բոլոր երեք հանդիպումներն էլ անցկացրել եմ խմբային փուլում, որը Իտալիան չի հաղթահարել։

Անտոնիո Կաբրինին հրավիրվել է Իտալիայի հավաքականի՝ Եվրոպայի 2013 թվականի առաջնությանը նախապատրաստվելու շրջանակներում։  Ի սկզբանե Կաբրինին նրան հեռացրել էր վերջնական կազմից, սակայն այն բանից հետո, երբ վնասվածք ստացավ Էլիզաբետա Տոնան, Դի Կրիշիոն շտապ վերադարձվեց հայտացուցակ։  Պաշտոնական խաղերում դի Կրիշիոյի նորամուտը կայացել է Գերմանիայի դեմ քառորդ եզրափակչում։  2014 թվականի հունվարին Դի Կրիշիոն հրավիրվել էր նաև 2015 թվականի աշխարհի առաջնության ընտրական մրցաշարի հանդիպումների։  Եվրոպայի 2017 թվականի առաջնությունում անցկացրել է երեք հանդիպում և դեղին քարտ վաստակել։

## Ձեռքբերումներ
* Իտալիայի Չեմպիոն՝ 2014/2015
* Իտալիայի Սուպերգավաթակիր՝ 2017/2018

## Ծանոթագրություններ

## Արտաքին հղումներ
* Профиль на сайте Football.it 
* 

Կատեգորիա:Իտալացի կին ֆուտբոլիստներ
Բան բար

**Բան բարս**, կոնֆետների շարք, որն արտադրվում է *Pearson's Candy Company-ի* կողմից, Մինեսոտա նահանգի Սենթ Փոլ քաղաքում և հասանելի է Միացյալ Նահանգներում: Չնայած անվանմանը, Բան սալիկներն ամենևին էլ սալիկներ չեն, այլ իրականում կլոր և հարթ են, պարունակում են թխկու կամ վանիլի համով կրեմից կամ կարամելից պատրաստված միջուկ, որը պատված է կաթնային շոկոլադով, իսկ վրան կան տապակած գետնանուշի և շոկոլադե կլաստերներ:

## Պատմություն
Բան բարսի նախորդներն ի սկզբանե ստեղծվել են 1920-ականներին *Wayne Bun Candy* ընկերության կողմից Ֆորտ Ուեյնում, Ինդիանա: 1947 թվականի վանիլային կրեմով բանն առաջինն է եղել, որը ստացել է «բան »անունը: *Wayne Candies*-ը և նրանց բլիթները քսաներորդ դարի երկրորդ կեսին ունեցել են կորպորատիվ սեփականատերերի մի շարք: Առաջինը՝ *WR Grace-*ի *Leaf Confectionery* դուստր ձեռնարկությունը 1973 թվականին վաճառել է *Wayne Candies*-ը *Standard Brands*-ի *Curtiss Candy* ընկերությանը: *Curtiss*-ի ներքո նրանք փոխել են փաթեթավորման գրվածքը կարամելային բան բարսից՝ որպես Ռեջի Բար 1978 թվականին, որն անվանվել է բեյսբոլի աստղ Ռեջի Ջեքսոնի պատվին:

Երբ *Standard*-ը միաձուլվել է *Nabisco*-ին 1981 թվականին, *Wayne Candies*-ը կարճ ժամանակով փակվել է՝ նախքան վաճառվելը գերմանացի հրուշակագործ Ստորկին: Այնուհետև, 1992 թվականին, այն անցել է *Pittsburgh Food & Beverage Company-*ին: Ուեյնի քույր ընկերությունը *Pittsburgh Food & Beverage*-ի ներքո՝ DL Clark Company-ն, վաճառել է սպորտային թեմայով կարամելի մեկ այլ տեսակ՝ Մարիո բանը, հարգելով Հոկեյի ազգային լիգայի աստղ Մարիո Լեմիեին:  Քլարկը նաև արտադրել է Ռեջի բար, այս անգամ գետնանուշի կարագով միջուկով:

*Wayne Candies*-ը սնանկացել է, և Ֆորտ Ուեյնի գործարանը, որն արտադրել է բան բարսը, ընդմիշտ փակվել է *Pittsburgh Food & Beverage*-ի 1995 թվականի խարդախության հետևանքով փլուզումից հետո: *Wayne Candies*-ի և *Clark*-ի ակտիվները միասին գնվեցին նորաստեղծ *Clark Bar America*-ի կողմից, և Բան բարսի արտադրությունը տեղափոխվել է *Clark-*ի արվարձան Պիթսբուրգի հաստատություն: Քլարկը ապրանքանիշը վաճառել է Pearson's-ին 1998 թվականին։ Pearson-ը ձեռք է բերել բան բարսը մասնակիորեն՝ իրենց սեփական Նաթ գուդիի արտադրության մեջ նմանությունների պատճառով: Թեև երկու ապրանքները շատ նման են, նրանք դեռ ունեն բաղադրատոմսերի և բաղադրիչների տարբերություններ, որոնք յուրաքանչյուրը յուրահատուկ են դարձնում:

## Տեսակներ
Բան բարս սալիկներն ունեն երեք տարբեր համերով միջուկներ (թխկի, վանիլին կամ ծովային աղի կարամել) ծածկված անալիգետնանուշով և կաթնային շոկոլադով: Առաջին անգամ Pearson's-ի կողմից 1998 թվականին գնվելուց հետո, հասանելի են եղել թխկու և վանիլի համերը, իսկ ավելի ուշ կարամելն ավելացվել է շարքին: 2015 թվականին կարամելի համը փոխարինվել է ծովային աղի կարամելի համով։

## Ծանոթագրություններ

## Արտաքին հղումներ
*Pearson's Candy Company
*Candy Blog review

Կատեգորիա:Աղանդեր
Կատեգորիա:Շոկոլադ
Լաուրա Ջուլիանի

**Լաուրա Ջուլիանի** (; ),  իտալացի ֆուտբոլիստ, «Միլան» ակումբի և Իտալիայի հավաքականի դարպասապահ:

## Ակումբային կարիերա
Ֆուտբոլով սկսել է զբաղվել Միլանի արվարձանի Բոլատեի «Լա Բենվենուտա» թիմում։ 2009 թվականին տեղափոխվել է «Կոմո 2000», որի կազմում նորամուտը նշել է 2010 թվականի փետրվարի 14-ին։ 2010/11 մրցաշրջանի ավարտից հետո, «Ռեգանայի» մերժման պատճառով, Կոմոն իրավունք ստացավ հանդես գալ  A սերիայում: Բարձրագույն դիվիզիոնում թիմի կազմում նորամուտը նշեց 2011 թվականի հոկտեմբերի 9-ին «Տավանյակոյի» դեմ խաղում:

2012 թվականի սեպտեմբերի 21-ին տեղափոխվել է Բունդեսլիգայում հանդես եկող «Գյուտերսլո 2009»։ Մրցաշրջանի ավարտից հետո տեղափոխվել է «Հերֆորդեր»։

2015/16 մրցաշրջանի մեկնարկից առաջ տեղափոխվել է «Քյոլն»։ «Քյոլնը» Բունդեսլիգայում տեղը պահպանելու շանսերը կորցնելուց հետո տեղափոխվեց «Ֆրայբուրգ»։

«Ֆրայբուրգի» կազմում ոչ մի հանդիպում չի անցկացրել առաջնությունում՝ մրցակցությունում պարտվելով Գերմանիայի հավաքականի դարպասապահ Լաուրա Բենկարտին: 2017 թվականի օգոստոսին պայմանագիր է կնքել «Յուվենտուսի» հետ։

2021 թվականի հուլիսի 16-ին տեղափոխվել է «Միլան»՝ ակումբի հետ պայմանագիր կնքելով մինչև 2024 թվականը։

### Կարիերան հավաքականում
Հանդես է եկել Իտալիայի մինչև 19 և մինչև 20 տարեկանների հավաքականներում։ 2013 թվականի ապրիլին ստացել է առաջին մարտահրավերը երկրի գլխավոր թիմում։  Հավաքականի կազմում նորամուտը նշել է 2014 թվականի ապրիլի 5-ին՝ 2015 թվականի աշխարհի առաջնության ընտրական մրցաշարի խաղում։ 

Ընդգրկվել է Եվրո-2017-ի հայտացուցակում։

## Ձեռքբերումներ
### Թիմային նվաճումներ
**«Յուվենտուս»**
* Իտալիայի չեմպիոնուհի(4)՝ 2017/2018, 2018/19, 2019/20, 2020/21
* Իտալիայի գավաթակիր՝ 2018/19
* Իտալիայի սուպերգավաթակիր (2)՝ 2019, 2020

## Ծանոթագրություններ

## Արտաքին հղումներ
* 
* 
* Профиль на soccerway.com
Ալբա Ռեդոնդո

**Ալբա Մարիա Ռեդոնդո Ֆերեր** (, ), իսպանացի ֆուտբոլիստ, «Լևանտե» ակումբի և Իսպանիայի հավաքականի հարձակվող: 2023 թվականի աշխարհի չեմպիոն:

## Կարիերան հավաքականում
2018 թվականի նոյեմբերի 8-ին Ռեդոնդոն իր նորամուտը նշեց Իսպանիայի հավաքականի կազմում Լեհաստանի հավաքականի դեմ ընկերական խաղում, ինչպես նաև հրավիրվել է 2019 թվականի Ալգարվեի գավաթին։  Սակայն Իսպանիայի հավաքականի գլխավոր մարզիչ Խորխե Վիլդան Ալբային չի ընդգրկել աշխարհի 2019 թվականի առաջնության եզրափակիչ հայտացուցակում։ Ռեդոնդոն նույնպես չի հրավիրվել հավաքական՝ մասնակցելու Եվրոպայի 2022 թվականի առաջնությանը։

Աշխարհի 2023 թվականի առաջնությունում Ռեդոնդոն մասնակցել է յոթ հանդիպման և դարձել երկու գոլի հեղինակ։  Նա նաև մեկնարկային կազմում էր Անգլիայի հավաքականի դեմ եզրափակիչ խաղին, որում Իսպանիայի հավաքականը հաղթեց և նվաճեց իր պատմության մեջ աշխարհի առաջին չեմպիոնի տիտղոսը։

## Ձեռքբերումներ
**Իսպանիայի հավաքական**
* Աշխարհի չեմպիոն՝ 2023

## Ծանոթագրություններ

Կատեգորիա:Իսպանացի կին ֆուտբոլիստներ
Անիսոնով կոնֆետեր

**Անիսոնով կոնֆետեր**ը կոշտ կլոր քաղցրավենիքի կոմֆիտ տեսակ են, որը վաճառվում է Միացյալ Թագավորությունում, Իռլանդիայում, Մալթայում, Հարավային Աֆրիկայում, Կանադայում, Նոր Զելանդիայում և Ավստրալիայում: Նրանք փայլուն են և մուգ կարմրավուն շագանակագույն և կոշտ, ինչպես Գոպստոպերները, բայց ընդհանուր առմամբ ընդամենը 1⁄2 դյույմ (13 մմ) լայնությամբ:

Պատրաստվում են անիսոնի յուղով, անիսոնի ուժեղ բուրմունքով և երկար ժամանակ պահպանվում են բերանում՝ մինչև լուծվելը: Գնդիկի կենտրոնում սովորաբար մի ամբողջ սևուկ է, որն օգտագործում են շուրջը շաքարի շերտեր ձևավորելու համար, թեև երբեմն օգտագործում են այլ միջուկներ, ինչպիսիք են շաքարի բյուրեղները:

## Ինչպես էր դա կիրառվում
1939 թվականի գարնանը Բրիտանիայում ստեղծվեց մագնիսական կպչող լիմպետ ական (limpet mine)՝ ջրային սաբոտաժ գործողությունների համար։ Ականը պայթում էր, երբ լարված զսպանակը խփում էր պայթուցիչին։ Սակայն՝ պայթուցիչի և հարվածիչի միջև տեղադրվում էր անիսոնով կոնֆետ, քանի որ այն ուներ կայուն գնդաձև ձև և ջրում լուծվում էր ճշգրտորեն 35 րոպեում։ Այս մեխանիզմը հնարավորություն էր տալիս դիվերսանտին հեռանալ, նախքան պայթյունը։ Առաջին նման ականները 1939 թվականի աշնանը ուղարկվել են Հարավսլավիա և Եգիպտոս։

## Ծանոթագրություններ

* 
* 
* 

Կատեգորիա:Անավարտ հոդվածներ հրուշակեղենի մասին
Կատեգորիա:Բրիտանական հրուշակեղեն
Կատեգորիա:Կոնֆետ
Հալիվենդ բարակ անանուխով շոկոլադներ

Հալիվենդ բարակ անանուխով շոկոլադը շոկոլադապատ անանուխի կոնֆետ է, որը արտադրում է «Log House Foods of Plymouth»-ը, «Minnesota»-ի կողմից: Քաղցրավենիքը անանուխի համով է, որը պատված է մուգ շոկոլադով, նման է «York Peppermint Pattie»-ին, բայց ավելի փոքր, ավելի բարակ և կարճ:

Բրենդը իր ծագումն ունի առնվազն Երկրորդ համաշխարհային պատերազմից, երբ այն եղել է ԱՄՆ զինվորներին մատակարարվող քաղցրավենիքներից մեկը (արտադրել են Միլեր և Հոլիսը): Հալիվենդ բարակ անանուխով շոկոլադները և հարակից ապրանքանիշերը ձեռք են բերվել 1961 թվականին «Deran»- ի կողմից, որը, իր հերթին, ձեռք է բերել 1970 թվականին «Borden»-ը, որը արտադրում էր դրանք ավելի քան քսան տարի: Դերանի և Բորդենի օրոք կոնֆետները վաճառվում էին երիտասարդները՝ միջոցներ հավաքելու համար՝ ԵՄՔԱ ամառային ճամբարին մասնակցելու համար:

Հալիվենդ բարակ անանուխով շոկոլադները կարճ ժամանակով պատկանում էր «Great American Brands (GAB)» ներդրումային խմբին, որը սնանկություն է հայտարարել 1994 թվականին, և նույն տարվա սեպտեմբերին ապրանքանիշը ձեռք է բերվել Մասաչուսեթսի Ռիվեր քաղաքում գտնվող Necco-ն: 2018 թվականին Necco-ի փակման արդյունքում Հալիվենդ բարակ անանուխով շոկոլադները Mighty Malt Milk Balls-ի հետ միասին վաճառվել է Մինեսոտա նահանգում գտնվող «Log House Food»-ին:

Հալիվենդ բարակ անանուխով շոկոլադները կարճ ժամանակով պատկանում էր Great American Brands (GAB) ներդրումային խմբին, որը սնանկության դիմում ներկայացրեց 1994 թվականին, իսկ այդ տարվա սեպտեմբերին ապրանքանիշը ձեռք բերվեց Revere, Մասաչուսեթս նահանգի Necco-ի կողմից: 2018-ին Necco-ի փակումից հետո Հալիվենդ բարակ անանուխով շոկոլադները և Mighty Malt Milk Balls-ը վաճառվեցին Մինեսոտայում գործող Log House Food-ին։

Հալիվենդ բարակ անանուխով շոկոլադները նաև արտադրվում է այնպիսի համերով, ինչպիսիք են Raspberry Crème-ը և Orange Crème-ը:

## Տես նաև
* Շոկոլադե սալիկների ապրանքանիշների ցանկ

## Ծանոթագրություններ

## Արտաքին հղումներ
* Log House Foods

Կատեգորիա:Անավարտ հոդվածներ հրուշակեղենի մասին
Միստր Գուդբար

**Միստր Գուդբարը**  շոկոլադե սալիկ է, որը պարունակում է գետնանուշ և շոկոլադ, որոնց փաթեթավորումը ճանաչելի է իր դեղին ֆոնով և կարմիր տեքստով: Այն արտադրում է «Hershey» ընկերությանը և ներդրվել է 1925 թվականին։

## Պատմություն
Չնայած «Hershey Milk Chocolate Bar with Almonds»-ը արտադրվում էր 1908 թվականից, Միլթոն Հերշին սկզբում չէր ցանկանում, որ Hershey ապրանքանիշի անունը կապված լիներ գետնանուշ պարունակող շոկոլադե սալիկի հետ, ուստի այն ներկայացվեց որպես «Շոկոլադի վաճառքի կորպորացիայի» (Վիլյամ Մուրիի կողմից ստեղծված կեղծ ընկերության անուն) արտադրություն: Ներկայումս այն մատչելի է ինչպես որպես անհատական արտադրանք, այնպես էլ որպես Հերշիզի մինիատյուրների տեսակներից մեկը:

Մեծ ճգնաժամի ժամանակ Հերշեյի արտադրանքի վաճառքը նվազել է 50 տոկոսով։ Միլթոն Հերշեյը, որոշելով թույլ չտալ, որ դա ազդի իր աշխատակիցների և նրանց համար ստեղծված քաղաքի վրա, հրաժարվեց աշխատանքից ազատելու խորհրդից: Փոխարենը, նա ընկերությանը հանձնարարեց գտնել եկամուտների ավելացման այլ միջոցներ: Ընկերությունը սկսեց մարքեթինգային արշավ, որը շոկոլադե գնդակը գովազդում էր որպես սպիտակուցով հարուստ ճաշ, քանի որ այն պարունակում էր գետնանուշ: Համատեղելով նիկելի համար երկու բարի նոր գինը, աշխատանքային ժամերի կրճատումը և բոնուսների չեղարկումը, «The Hershey Company»- ը դուրս եկավ ճգնաժամից, և 1936 թվականին շահույթը հասավ ընկերության աշխատավարձի տաս անգամ ավելի բարձր մակարդակի:

## Բաղադրիչների փոփոխություններ` արտադրության ծախսերը նվազեցնելու համար
Բաղադրիչները փոփոխվել են 1995 թվականին` ավելի շատ գետնանուշ ավելացնելու համար:

2008 թվականին Hershey-ը փոխարինել է կակաոյի կարագը ավելի էժան յուղի փոխարինիչներով: Hershey-ն փոխել է արտադրանքի նկարագրությունը և փոքր-ինչ փոխել է փաթեթը, ինչպես նաև բաղադրիչները: Չնայած բանաձևը պարունակում էր շոկոլադ, Միացյալ Նահանգների սննդի և դեղերի վարչության սննդի պիտակավորման օրենքների համաձայն, այս փոփոխված բաղադրատոմսերը, որոնք չեն պարունակում կակաոյի կարագ, օրինականորեն չեն կարող նկարագրվել որպես կաթնային շոկոլադ:

## Ծանոթագրություններ

Կատեգորիա:1925 հայտնված արտադրանքներ
Կատեգորիա:Կոնֆետ